open-index/open-wikipedia-markdown huggingface dataset:
Bron Breakker

**Bronson Rechsteiner ** (s. 24. lokakuuta 1997) on yhdysvaltalainen showpainija ja entinen amerikkalaisen jalkapallonpelaaja. Rechsteiner työskentelee WWE:ssä kehänimellä **Bron Breakker**. Hän on tällä hetkellä Raw brändissä. Rechsteiner on toisen sukupolven painija, sillä hänen isänsä on Rick Steiner ja hänen setänsä Scott Steiner, jotka muodostivat yhdessä joukkueen nimeltä Steiner Brothers. 

## Amerikkalainen jalkapallo

Rechsteiner opiskeli Etowahin lukiossa Woodstockissa, jossa hän pelasi jalkapalloa kolmen vuoden ajan. Hän osallistui myös samaan aikaan painiin ja voitti mm. Georgia Class AAAAAA -osavaltion mestaruuden vuonna 2016. Lukion jälkeen Rechsteiner jatkoi opintojaan Georgian Kennesaw Statan yliopistossa pääaineenaan rikosoikeus. Yliopistoaikana Rechsteiner pelasi jalkapalloa Kennesaw State Owlsissa, jossa aluksi oli puolustajana, mutta lopulta siirtyi hyökkäyksen juoksijaksi. Hänellä oli yliopiston jälkeen hetken aikaa sopimus Baltimore Ravens-joukkueen kanssa, kunnes siirtyi WWE:hen.

## WWE

Helmikuussa 2021 WWE ilmoitti Rechsteinerin allekirjoittaneen kehityssopimuksen yrityksen kanssa. Myöhemmin samassa kuussa hänet määrättiin WWE Performance Centeriin Orlandoon harjoittelemaan. Rechsteiner paini ensimmäisen ottelunsa WWE:ssä syyskuussa 2021 NXT:ssä kehänimellä "Bron Breakker" ja debyytissä hän kukisti LA Knightin. New Year's Evil -tapahtumassa tammikuussa 2022 Breakker voitti NXT-mestaruuden Ciampalta. Tämä oli hänen painiuransa ensimmäinen iso mestaruus. Roadblock-tapahtumassa paria kuukautta myöhemmin Breakker puolusti NXT-mestaruutta Ciampaa ja Ziggleriä vastaan kolmiottelussa, jossa Ziggler selätti Ciampan ja voitti mestaruuden.

Kuukautta myöhemmin Breakker sai mestaruuden uudelleen haltuunsa, kukistaen Zigglerin Raw-ohjelmassa. Tällä kertaa Breakker onnistui pitämää mestaruutta hallussaan lähes vuoden ajan. Stand & Deliver-tapahtumassa 1. huhtikuuta 2023 Breakker hävisi mestaruuden Carmelo Hayesille. Vuonna 2024 Breakker muodosti  The Wolf Dogs-joukkueen yhdessä Baron Corbinin kanssa. He voittivat vuosittain järjestettävän Dusty Rhodes Tag Team Classic-turnauksen. The Wolf Dogs voittivat myös helmikuussa The D'Angelo Familyn ja NXT Tag Team Championship-mestaruuden itselleen. Huhtikuussa NXT-jakson uusintaottelussa Frazer ja Axiom voittivat Wolf Dogsin. Heidän mestaruuskautensa kesti 57 päivää.

Helmikuussa 2024 Breakker siirtyi aluksi Smackdownin riveihin, kunnes WWE Draft-tapahtumassa siirrettiin Raw-brändiin. Breakker haastoi hallitsevan WWE Intercontinental Championship-mestari Sami Zayn mestaruusotteluun Money in the Bank-tapahtumaan. Tapahtumassa Breakker hävisi, mutta sai uusintaottelun SummerSlamiin, jossa hän voitti kyseisen mestaruuden Zayntä. Breakker hävisi mestaruuden Jey Usolle Rawin jaksossa 51 päivää myöhemmin. Breakker uusi WWE Intercontinental Championship-mestaruutensa kuukautta myöhemmin Rawissa.

## Mestaruudet ja saavutukset
*WWE
**NXT Championship (2 kertaa)
**NXT Tag Team Championship (1 kerta) Baron Corbinin kanssa
**Men's Dusty Rhodes Tag Team Classic (2024) Baron Corbinin kanssa
**WWE Intercontinental Championship (2 kertaa)

## Lähteet
Nokia 215 4G

**Nokia 215 4G** on HMD Globalin lokakuussa 2020 julkistama matkapuhelin. Puhelimessa on 2,8 tuuman näyttö, Series 30+ -käyttöjärjestelmä, MP3-soitin, FM-radio ja microSD-muistikorttipaikka. Akun kapasiteetti on 1&nbsp;150 milliampeerituntia.

## Nokia 215 4G (2024)

**Nokia 215 4G (2024)** on HMD Globalin huhtikuussa 2024 julkistama matkapuhelin. Se ei tullut saataville Suomessa. Puhelimessa on 2,8 tuuman näyttö, Series 30+ -käyttöjärjestelmä, MP3-soitin, FM-radio ja microSD-muistikorttipaikka. Akun kapasiteetti on 1&nbsp;450 milliampeerituntia.

## Lähteet

## Aiheesta muualla
*Nokia 215 4G HMD Globalin sivuilla 
*Nokia 215 4G (2024) HMD Globalin sivuilla
Qazbegin kansallispuisto

**Qazbegin kansallispuisto** on luonnonsuojelualue Georgiassa Mtskheta-Mtianetin alueella. 

Puisto on perustettu vuonna 1976. Se sijaitsee Kaukasus-vuoriston laaksossa. Puiston alin kohta on 1400 metrissä. Vain kolmannes kansallispuiston alasta on metsää. Yleisin puulaji on hieskoivun alalaji litvinovinkoivu. Stepansmindan lähellä kasvaa tyrniä, mikä on muualla Georgiassa harvinaista. 

## Lähteet
Ramnefjellsfossen

**Ramnefjellsfossen** on vesiputous Norjassa Oldenin, Nesdalenin ja Loenin seudulla.  Se virtaa Ramnefjellvuoren jäätiköltä Utigardselvajoelle. Vesiputous saa virtausvoimaa jäätikön sulamisvesistä. Varsinainen putousalue on 595 metriä korkea, mutta putouksen huipulta mitattuna putouksen korkeus on 818 metriä. Bodaleniin johtavalla tiellä on näköalapaikka, Ramnefjellsfossen on hyvin nähtävissä. Lähistöllä sijaitsevia muita vesiputouksia ovat Høysteinfossen ja Huldrefossen. Jyrkin kohta vesiputouksessa on 600 metrin korkeudessa.

## Lähteet
Ernst Beckman

**Ernst Johan Beckman** (10. toukokuuta 1850 Uppsala, Ruotsi – 1924 Kalifornia, Yhdysvallat) oli ruotsalainen liberaali poliitikko ja lehtimies. Hän oli *[[Ny Illustrerad Tidning]]in* päätoimittaja vuosina 1880–1883 ja *[[Aftonbladet]]in* päätoimittaja 1887–1890. Beckman toimi kansanedustajana 1886–1887, 1891–1893, 1903–1908, 1909–1910, 1911–1913 ja oli liberaalin Frisinnade landsföreningen -ryhmittymän johtaja 1902–1914.
## Lähteet

## Aiheesta muualla
Ny Illustrerad Tidning

**Ny Illustrerad Tidning** oli ruotsalainen vuosina 1865–1900 ilmestynyt viikkolehti, joka keskittyi nimensä mukaisesti runsaasti kuvitettuihin tiede- ja kulttuuriartikkeleihin. Sen pitkäaikaisina päätoimittajana toimivat muun muassa Harald Wieselgren 1866–1879 ja Olof Granberg 1886–1900. 
## Lähteet

## Aiheesta muualla
Infer

**Infer** (myös nimellä *Facebook Infer*) on staattisen analyysin työkaluohjelma. Ohjelmalla voidaan etsiä ohjelmakoodista ohjelmointivirheitä ennen ohjelman julkaisua. Staattinen analyysi etsii virheitä ilman ohjelman suoritusta ja täydentää dynaamista testaamista. Ohjelman on kehittänyt Facebook, joka on julkaissut sen avoimena lähdekoodina vuonna 2015. Facebook käyttää työkalua Androidille ja iOS:lle julkaistavien ohjelmien virheiden etsintään. Infer tukee C-, C++-, Java- ja Objective-C-kieliä. Infer käyttää käännöstä välikieleen ja tukee useita käännösautomaation työkaluja. Infer käyttää ohjelman oikeellisuuden päättelyyn Hoaren logiikkaa ja abstraktia tulkkausta. 

## Lähteet
Fatir

**Fatir** (,) on Koraanin 35. suura. Se luokitellaan mekkalaiseksi ja sisältää 45 jaetta.

## Sisältö
Suura sisältää seuraavat aihealueet:

* Jakeet 1–3 kertovat Jumalan suuruudesta. Jumala on asettanut enkelit siivekkäiksi lähettiläikseen ja antanut heille 2–4 siipiparia. 
* Jakeet 4–8 kertovat aiemmista Jumalan lähettiläistä, jotka ihmiset ovat torjuneet. Uskottomia odottaa rangaistus. 
* Jakeet 9–14 kertovat Jumalan tunnusmerkeistä luonnossa, jotka todistavat hänen suuruutensa. 
* Jae 12 kuvailee luontoa ja ihmisiä tavalla, joka monien muiden Koraanin kohtien tavoin sopii huonosti autiomaassa sijaitsevaan Mekkaan: "*Eivätkä vedet ole samanlaisia: makea vesi sammuttaa janon ja on miellyttävää juotavaksi, suolainen polttaa kirpeydellään, ja kuitenkin te kummastakin pyydystätte elävää lihaa ravinnoksenne ja koristuksia kannettavaksenne, ja laivanne kyntävät vesiä hankkiaksenne Hänen runsauttaan ja ollaksenne Hänelle kiitolliset*." Hämeen-Anttilan mukaan helmenkalastusta harjoitettiin Persianlahdella.

* Jakeet 15–18 kertovat, että Jumala ei tarvitse ihmisiä, mutta ihmiset tarvitsevat Jumalaa.
* Jakeet 19–30 lausuvat, että "Jokaisen kansan luo on tullut varoittaja" (24). Jakeet puhuttelevat varoittajaa, joka Jaakko Hämeen-Anttilan mukaan on Muhammed. Koraani ei kuitenkaan kerro varoittajan nimeä.
* Jakeet 31–39 muistuttavat uskovien ja uskottomien kohtalosta joko Eedenin puutarhoissa tai Helvetin tulessa, joka odottaa niitä, jotka eivät usko varoittajaan.
* Jakeet 40–45 ovat Hämeen-Anttilan mukaan polemiikkia monijumalaisia vastaan. Hawting katsoo, että Jumalan "kumppanit" viittaavat kolminaisuusoppiin kristinuskossa.

## Katso myös

* Luettelo Koraanin suurista

## Lähteet

* 
* 
* 
* 

### Viitteet
Høysteinfossen

**Høysteinfossen** on vesiputous Norjassa, Bodalenin ja Loenin seudulla. Se sijaitsee Bødalselvin joessa. Se on noin 5-10 metriä korkea. Se sijaitsee luonnonkauniissa ympäristössä. Muita lähistöllä sijaitsevia vesiputouksia ovat Huldrefossen, Tinjefjellfossen, Krunefossen, Kapefossen ja Ramnefjellsfossen.

## Lähteet
Salaisen Tonttulaakson Sekametelisoppa

**Salaisen Tonttulaakson Sekametelisoppa** -joulukalenteri on joensuulaisen lasten- ja nuorten ohjelmien tuotantoyhtiön Peatland Film & TV:n ensimmäinen fiktiivinen tuotanto. Joulukalenterin on käsikirjoittanut ja ohjannut Tiia Kisonen.

Sarja on kuvattu  2023–2024 Pohjois-Karjalassa pääosin Kolilla, Nurmeksessa Ikolan Museolla ja Pielisen rannalla yksityisessä mökkimiljöössä. Sarjassa tuodaan esille karjalaista ruoka- ja perinnekulttuuria. Sarjassa puhutaan myös Pohjois-Karjalan murretta. Joulukalenteri tulee katsottavaksi Kotikino-suoratoistopalveluun joulukaudella 2024. Sarjaa levittää VLMedia Oy. Tiia Kisosen perhe esiintyy joulukalenterisarjassa näyttelijöinä muiden roolittajien joukossa. Markus Kisonen on vastannut sarjan tuotannosta, leikkauksesta ja pääosin kuvaamisesta. Sarjaan on sävelletty kaksi uutta kappaletta. Kalenterin muu musiikki on pääosin norjalaisen säveltäjän Alexander Nakaradan tuotantoa.  

## Lähteet
G-happo

**G-happo** (C10H8S2O7) eli **2-naftoli-6,8-disulfonihappo** tai **7-hydroksinaftaleeni-1,3-disulfonihappo** on sulfonihappoihin ja fenolijohdannaisiin kuuluva aromaattinen orgaaninen yhdiste. Yhdistettä käytetään muiden yhdisteiden valmistukseen.

## Ominaisuudet, valmistus ja käyttö
Huoneenlämpötilassa G-happo on valkoista kiteistä ainetta. Yhdiste liukenee hyvin veteen ja liukenee myös etanoliin. G-happo reagoi elektrofiilisella aromaattisella substituutiolla 1-asemassa olevaan hiileen.

G-happoa valmistetaan sulfonoimalla 2-naftolia rikkihapolla. Reaktiossa muodostuu myös G-hapon isomeeria R-happoa. Tätä voidaan vähentää pitämällä reaktiolämpötila alle 100 °C:ssa. Isomeerien suolojen liukoisuusominaisuudet ovat erilaiset, mihin perustuvat niiden erottaminen ja puhdistaminen.

:

G-happoa käytetään useiden atsovärien valmistamiseen. Siitä saadaan myös muita väriaineiden valmistamiseen käytettäviä kemikaaleja, kuten 2-aminonaftaleeni-6,8-disulfonihappoa (amino-G-happo) tai 2,8-dihydroksinaftaleeni-6-sulfonihappoa.

## Lähteet
Bødalen (Stryn)

**Bødalen** on laakso Norjan Vestlandin läänissä, Strynin kunnassa. Se ulottuu pohjoisosassa on Lovatnetin eteläosa ja sen itäosassa ovat Lodalskåpa ja Bødalsbreen, joka on Jostedalsbreenin haara. Laakson yläpuolella on Bødalseter. Vuosina 1905 ja 1936 laaksossa tapahtui valtavia maanvyörymiä.

## Lähteet
The Islander

**The Islander** on suomalaisyhtye Nightwishin kappale ja single albumilta *[[Dark Passion Play]]*. Se julkaistiin 21. toukokuuta 2008. Kappaleen on säveltänyt Marko Hietala ja sanoittanut Tuomas Holopainen. Single ylsi Suomen virallisen singlelistan ensimmäiselle sijalle viikolla 22 vuonna 2008.

Kappaleesta julkaistiin myös musiikkivideo, jonka on ohjannut Stobe Harju. Video kuvattiin Vammavaaralla Rovaniemellä syksyllä 2007. Videon päähenkilöä esitti näyttelijä Hannu Vuorinen.

Neon 2 -yhtyeen Jussi Rainio esitti kappaleen Vain elämää -televisiosarjan 15. tuotantokaudella Marko Hietalan päivässä.

## Kappaleet

## Kokoonpano

### Yhtye
* Marko Hietala – laulu, akustinen kitara
* Anette Olzon – taustalaulu
* Emppu Vuorinen – akustinen kitara
* Tuomas Holopainen – kosketinsoittimet
* Jukka Nevalainen – lyömäsoittimet

### Muut

* Troy Donockley – säkkipillit, bodhran, tinapilli
* Lontoon filharmoninen orkesteri – orkesteriosuudet
* Janne Pitkänen – kansikuva
* Tuomas Holopainen, Tero Kinnunen – sovitus
* Tuomas Holopainen, Tero Kinnunen, Mikko Karmila – tuotto

## Lähteet
Yövartio (Tulen ja jään laulu)

**Yövartio ** () on kuvitteellinen veljeskunta George R. R. Martinin *[[Tulen ja jään laulu]]* -fantasiakirjasarjassa ja siihen perustuvassa *[[Game of Thrones]]* -televisiosarjassa. Yövartion tarkoitus on vartioida Muuria, yli 200 metriä korkeaa seinämää, joka toimii rajamuurina Westerosin Seitsemän kuningaskunnan ja sen pohjoispuolisen ”muurintakaisen alueen” välillä. Veljeskunta suojelee Seitsemää kuningaskuntaa pääasiassa Muurin pohjoispuolella asuvilta villeiltä, mutta on sen lisäksi varautunut kohtaamaan valkeiksi kulkijoiksi kutsuttuja yliluonnollisia olentoja. Valkeita kulkijoita ei kuitenkaan ole nähty sen jälkeen, kun Ensimmäiset ihmiset ja Metsän lapset sotivat niitä vastaan ja karkottivat ne kauas pohjoiseen tuhansia vuosia ennen ajanlaskun alkua.

Yövartion palvelukseen saavat liittyä vain miehet. Veljeskunta vaatii liittyjää lausumaan valan, jossa tämä vannoo luopuvansa perheestään, maistaan ja arvonimistään, ja jäsenten tulee myös elää selibaatissa, naimattomana ja lapsettomana. Yövartioon sitoudutaan eliniäksi, ja usein veljeskuntaan liittymistä tarjotaan rikollisille vaihtoehtona vankeus- tai kuolemanrangaistukselle. Veljeskunnan jäsenet pukeutuvat mustaan eivätkä kanna vaakunatunnuksia. Jäsenet viittaavat usein toisiinsa ”mustina veljinä”. Seitsemän kuningaskunnan luokkaerot eivät vaikuta veljeskuntaan, ja kuka tahansa jäsen voi ansaita teoillaan mainetta ja nousta arvoasteikossa. Yövartion ylikomentaja valitaan jäsenten keskinäisellä äänestyksellä.

Seitsemässä kuningaskunnassa suhtautuminen Yövartioon vaihtelee: parhaiten veljeskunnan merkitys valtakunnan turvallisuudelle ymmärretään Pohjoisen kuningaskunnassa lähellä Muuria, mutta etelämpänä sitä vähätellään. Kaikkialla etelässä villejä ei pidetä vakavana uhkana eikä valkeiden kulkijoiden paluuseen uskota. Yövartion suuruuden päivät ovat *Tulen ja jään laulun* tapahtumien aikaan takanapäin, ja veljeskuntaa pidetään usein vanhentuneena, harhaanjohdettuna järjestönä hylkiöineen ja rikollisineen. Alun perin Yövartio rakennutti Muurin puolustukseksi 19 linnaa, joista miehitettiin parhaimpina aikoina kerrallaan 17, mutta *Tulen ja jään laulun* aikaan valtaosa linnoista raunioituu ja niistä miehitettyjä on vain kolme: Varjotorni, Mustalinna ja Itävartio. Kirjasarjassa Yövartion tapahtumia seurataan aluksi Jon Nietoksen näkökulmasta mutta myöhemmin myös Samwell Tarlyn luvuissa.

## Lähteet
 

## Aiheesta muualla
* Yövartio Tulen ja jään laulu -wikissä 
* Yövartio Westeros-wikissä
Taiganruusu

**Taiganruusu** (*Rosa davurica*) on ruusujen sukuun kuuluva kasvilaji. Sitä tavataan laajalti itäisessä Aasiassa, kuten Venäjällä, Kiinassa, Korean niemimaalla ja Japanissa. Taiganruusua esiintyy aukeilla paikoilla, kuten esimerkiksi koivumetsissä ja harvakasvuisissa lehtimetsissä. Se kukkii kesäkuun ja heinäkuun välillä. Taiganruusu kasvaa noin 1–1,5 metriä korkeiksi, ja sen kukat ovat väriltään vaaleanpunaisia. 

## Lähteet
155 mm (kaliiperi)

**155 mm** on Naton standardisoima tykistön ammusten kaliiperi. Sitä käytetään laajasti ympäri maailmaa erilaisissa tykistöaseissa.

## Historia
155 mm -kaliiperi kehitettiin Ranskassa. Sitä käytettiin ensimmäistä kertaa laajasti ensimmäisessä maailmansodassa ja siitä tuli suosittu ympärysvalloissa. Yhdysvallat otti kaliiperin käyttöönsä ja sitä käytettiin paljon toisessa maailmansodassa. Sodan jälkeen juuri perustettu sotilasliitto Nato otti 155 mm:n kenttätykistön standardikseen. Tykistöammusten Stanag-standardin numero on 4425. Nykyään kaliiperi on erittäin yleinen ja sillä on valmistettu laajasti erilaisia ammuksia.

Kaliiperi on ollut esillä Venäjän hyökättyä Ukrainaan, sillä sodassa on kulunut valtavia määriä tykistöammuksia. Länsimaiden Ukrainaan toimittamat kenttätykit ovat pääsääntöisesti kaliiperiltaan 155 mm ja niiden ammuksia on toimitettu miljoonia. Ammusten nopeasti suureksi kasvaneen kysynnän takia ammusten saatavuudessa on ollut ongelmia ja tuotantokapasiteettia on alettu kasvattamaan paljon länsimaissa.

155 mm:ä käytetään myös länsimaiden ulkopuolella, esimerkiksi nykyään Kiinassa. Venäjä käyttää kaliipereita 122 mm, 130 mm ja 152 mm, joita on käytetty Suomessakin.

## Tekniikka

155 mm:n kranaatti on nimensä mukaisesti halkaisijaltaan 155 millimetriä (15,5 cm). Se on tavanomaisesti noin 60 cm pitkä ja painaa noin 45 kilogrammaa. Ampumakuntoinen kokoonpano koostuu kärkeen kiinnitettävästä sytyttimesta, itse projektiilista (yleensä kranaatti), sekä perään lisättävästä erillisestä liike-energian antavasta propellanttipanoksesta ja sen sytyttävästä nallista.

Kaliiperilla on tehty valtava määrä erilaisia ammuksia kaikenlaisiin käyttötarkoituksiin. Yleisimpiä ovat perinteiset tykistön sirpalekranaatit. Kehittyneimpiä nykyaikaisia, täsmäohjattuja ammuksia voidaan ohjata ilmassa, mikä tekee niistä hyvin tarkkoja. Joissakin ammuksissa on esimerkiksi pieni rakettimoottori, jota käyttämällä kantama voi kasvaa huomattavasti.

## Suomessa
Suuri osa Suomen kenttätykistön tykeistä on nykyään kaliiperiltaan 155 mm. Aiemmin käytössä oli paljon venäläisiä aseita ja kaliipereita. 155 mm:n tykistöön kuuluu K9 Thunder -telahaupitseja sekä 155 K 83- ja 155 K 98 -kenttätykkejä. Ainakin Nammo Lapua valmistaa 155 mm:n ammuksia Suomessa.

## Lähteet
Suna Vuori

**Suna Vuori** (s. 1967) on suomalainen toimittaja, kirjailija ja viestintäyrittäjä. 

## Ura
Suna Vuori perusti vuonna 2016 taiteeseen ja kulttuuriin erikoistuneen viestintätoimisto Svart Helsinki Oy:n. Ennen sitä hän työskenteli pitkään teatterikriitikkona ja kulttuuritoimittajana muun muassa *[[Helsingin Sanomat|Helsingin Sanomissa]]*. 

Vuoren artikkeleita on julkaistu *Helsingin Sanomien* lisäksi useissa muissa medioissa, kuten *[[Suomen Kuvalehti|Suomen Kuvalehdessä]]*, *[[Image (lehti)|Imagessa]]* ja *[[Long Play (verkkojulkaisu)|Long Playssa]]* sekä Yleisradion verkkosivuilla. Vuori on myös yksi Yleisradion kulttuuriaiheisen *Jälkinäytös*-keskusteluohjelman vakipanelisteista.

Vuori on julkaissut tietokirjoja ja lastenkirjoja sekä käsikirjoittanut kansainvälisesti palkitun lyhytelokuvan *Kesken* (2024). Vuonna 2022 hän toimi puheenjohtajana tietokirjallisuuden Finlandia-palkinnon esiraadissa. Syksyllä 2025 julkaistiin Vuoren kirjoittama kirja *Esa-Pekka Salonen. Teemat* (Siltala). Kirja sai Lauri Jäntin tunnustuspalkinnon.

Koulutukseltaan Vuori on filosofian maisteri.

## Lähteet
Annola

**Annola** on muun muassa seuraavien suomalaisten henkilöiden sukunimi:

* Antti Annola (s. 1989), laulaja
* Elina Annola (s. 1985), kirjailija
* Johanna Annola (s. 1976), historiantutkija, kirjailija ja yhteiskuntahistorian dosentti
* Vesa Annola (s. 1964), kauppaoikeuden professori
Ruth Slenczynska

**Ruth Slenczynska** (s. 15. tammikuuta 1925 Kalifornia) on yhdysvaltalainen pianisti.

Slenczynska syntyi puolalaisten maahanmuuttajien tyttäreksi. Hänen isänsä Josef Slenczynski oli viulisti. Slenczynska teki ensimmäisen konserttiesiintymisensä jo 4-vuotiaana. Vuosi myöhemmin hän piti televisioidun esityksen Ludwig van Beethovenin teoksen tulkinnastaan. 6-vuotiaana Slenczynska teki Euroopan-debyyttinsä Berliinissä. Hänestä tuli myöhemmin yksi aikansa arvostetuimmista Frédéric Chopinin musiikin tulkitsijoista. Hän esitti Wolfgang Amadeus Mozartin duokappaleen pianoa myös soittaneen Harry S. Trumanin kanssa ja esiintyi John F. Kennedyn virkaanastujaisissa.

Slenczynska on jatkanut uraansa 2020-luvulle saakka. Hän on tiettävästi viimeinen elossa oleva Sergei Rahmaninovin oppilas. Slencynska julkaisi koronatoimien aikana Youtubessa videoita itsestään soittamassa Beethovenin pianosonaatteja säveltäjän 250-vuotissyntymäjuhlan kunniaksi. Lokakuussa 2021 hän esiintyi Puolan suurlähetystössä New Yorkissa. Slenczynska ilmoitti tehneensä uuden levytyssopimuksen Decca Classicsin kanssa ja julkaisi maaliskuussa 2022 soolopianoalbumin *My Life in Music*, jossa kuullaan teoksia Chopinilta, Claude Debussylta, Edvard Griegiltä ja Johann Sebastian Bachilta. Slenczynska on julkaissut muistelmateoksen *Forbidden Childhood*.

## Lähteet
Hongkongin avaruusmuseo

**Hongkongin avaruusmuseo** on vuonna 1980 perustettu avaruusaiheinen museo. Museo kattaa 8 000 m² kokoisen alueen, ja museorakennuksen itäsiipi on ulkomuodoltaan kupolimainen. Rakennus onkin yksi Hongkongin tunnetuimmista maamerkeistä.

Museossa on kaksi näyttelyhallia, joista toinen esittelee avaruustiedettä ja toinen astronomiaa. Näyttelyt ovat suurimmalta osin vuorovaikutteisia. Avaruustieteen halli sijaitsee itäsiivessä. Itäsiivessä sijaitsee myös planetaario ja tiloja työpajoja varten. Länsisiivessä sijaitsee toisen näyttelyhallin lisäksi museokauppa ja luentosali.

## Kuvat

Tiedosto:Hong Kong Space Museum Lobby 201908.jpg|Eteisaula
Tiedosto:Hong Kong Space Museum Hall of Space Exploration 201908.jpg|Näyttelytila


## Lähteet
Frank Emond

**Francis Leroy ”Frank” Emond** (21. toukokuuta 1918 Pawtucket, Rhode Island – 10. tammikuuta 2023) oli yhdysvaltalainen sotilaskapellimestari ja käyrätorvensoittaja.

Emond värväytyi Yhdysvaltain laivaston palvelukseen vuonna 1938. Hän piti laivaston kanssa esiintymisiä Etelä-Amerikassa ja soitti New Yorkin maailmannäyttelyssä 1939 ennen tulemistaan lähetetyksi Havaijille. Emond soitti big bandissa swingmusiikkia. Hän osallistui eri laivojen yhtyeiden jäsenten kanssa konsertti- ja tanssitapahtumaan iltana ennen hyökkäystä Pearl Harboriin. Japanin hyökätessä 7. joulukuuta 1941 Emond oli USS Pennsylvania -aluksella hyökkäyksen todistajana. Tämän jälkeen hän esiintyi laivaston kanssa Välimeren alueella siviileille ja Italiassa olleille joukoille. Toisen maailmansodan päätyttyä Emond eteni kapellimestariksi. Hän jäi eläkkeelle laivastosta vuonna 1968 ja asettui Pensacolaan. Hän oli kymmenen vuoden ajan Naval Air Station Pensacolan siviilityöntekijä. Emond oli laivastosta eläkkeelle jäätyään myös musiikkijohtaja metodistisessa kirkossa.

Vuonna 2011 Emond pyydettiin takaisin johtamaan Pensacola Civic Bandia. Hän pääsi Guinnessin ennätystenkirjaan toukokuussa 2019 vanhimpana esiintyneenä kapellimestarina. Hän rikkoi oman edellisen ennätyksensä 5. marraskuuta 2022 pidetyllä esityksellä. Emond oli kolmesti naimisissa ja hänellä oli kaksi poikaa.

## Lähteet
Kilvenkatselmus

**Kilvenkatselmus** oli Ruotsissa keskiajalla eri paikoissa pidetty maanlain määräämä katselmustilaisuus, jossa joka kesä tarkastettiin verovapautta nauttivien rälssimiesten aseiden ja ratsujen kunto. Suomessa tällainen katselmustilaisuus pidettiin Turussa. Kuninkaankaaren 11 pykälän mukaan kilvenkatselmus tuli järjestää joka vuosi kahdeksantena päivänä Pietarin päivän jälkeen. Näyttää kuitenkin siltä, ettei katselmuksia pidetty säännöllisesti eikä niin laajasti kuin laki määräsi.

## Lähteet
Fetiaali

**Fetiaalit** () oli muinaisroomalainen pappiskollegio, jonka tehtävänä oli huolehtia valtioiden väliseen kanssakäymiseen liittyvistä uskonnollisista menoista. Monimutkaisia uskonnollisia toimituksia tarvittiin, kun Rooman valtio julisti sodan, solmi rauhan tai vahvisti sopimuksen. Alkuaan tähän ryhmään kuului 20 jäsentä, jotka oli valittu eliniäksi tehtävään ylhäisten perheiden joukosta.

Sopimusten vahvistamiseen liittyvässä rituaalissa fetiaalien oli tapana liikkua pareittain niin, että *verbenarius* kulki kantaen mukanaan kotikaupungin symbolina toimivaa mätästä, joka oli otettu Rooman Capitoliumilta. Parin toinen osapuoli, *pater patratus*, luki sopimuskaavan. Kun sopimus oli solmittu, uhrattiin porsas piikiviveitsellä.

Sodanjulistukseen liittyvissä menoissa fetiaalit siirtyivät vihollisen alueelle tekemään selkoa tilanteesta ja vakuuttamaan näkökantansa oikeutusta. Jos vihollinen ei suostunut sopimaan asiaa ja Rooman kansankokous katsoi sodan tarpeelliseksi, fetiaalien tehtävänä oli heittää vertauskuvallinen keihäs vihollisen maaperään sodan alkamisen merkiksi. Myöhemmin sodanjulistusmenoista tuli vielä symbolisempi tapahtuma, kun Rooman kaupungin läheltä valittiin alue, joka edusti vihollisen maaperää, jonne keihäs tuli heittää. Sodanjulistusmenot olivat roomalaisille tärkeitä, sillä sodan syyn tuli olla heidän mielestään oikeutettu, jotta sotaa voitiin kutsua oikeudenmukaiseksi sodaksi (*bellum iustum*).

Fetiaaleja vastaavat virkamiehet olivat yleisiä muinaisen Italian alueella ja heidän toiminnastaan on todisteita niinkin myöhään kuin 300-luvulla jälkeen ajanlaskun alun.

## Lähteet
Lo-fi

**Lo-fi** tai **lofi** (< "low fidelity", ) on musiikkigenre, jossa musiikkiin on jätetty epätarkkuuksia. Myös äänenlaatu voi olla huonompi ja musiikin tekoon käytetyt laitteet harrastelijamaisempia.Ensimmäisen kerran lo-fin tyylistä musiikkia julkaistiin vuonna 1967 Beach Boys -yhtyeen *[[Smiley Smile]]* -albumilla. 2020-luvulla lo-fi tarkoittaa ehkä ennen kaikkea rentoa elektronista musiikkia, johon on yhdistetty hip-hop-rytmejä ja hidas rumpukomppi. Kappaleessa voi myös olla jazz-tyylisiä elementtejä ja erilaisia ääniefektejä, kuten ulkoa kuuluvia ääniä. Tyylin on tarkoitus olla rauhallinen ja rentouttava.

## YouTube
Suosiota lo-fi alkoi kasvattaa vuodesta 2013 lähtien, kun videopalvelu YouTube antoi käyttäjilleen mahdollisuuden tehdä suoria lähetyksiä. Moni lo-fi-artisti alkoi tuolloin lähettää jatkuvaa videota, jossa soi heidän musiikkiaan.

YouTubessa on paljon videoita, joissa soitetaan lo-fi-musiikkia ja joiden taustakuvana on animea. Animen yhdistäminen lo-fiin on peräisin Samurai Champloo -animesta, jonka ääniraidassa soitettiin Nujabesin säveltämää lo-fia. Yksi tunnetuimmista lo-fi-lähetyksistä alkoi vuonna 2017, ja siinä taustalla on anime-tyylillä piiretty tyttö opiskelemassa kodinomaisessa ympäristössä.

## Lähteet
Bremangerin kirkko

**Bremangerin kirkko** () on Bremangerin kunnassa Vestlandin läänissä Norjassa sijaitseva puinen pitkäkirkko vuodelta 1914.
## Lähteet

## Aiheesta muualla
Philip Springer

**Philip Springer** (s. 1926 New York) on yhdysvaltalainen lauluntekijä. Hänet tunnetaan varsinkin joululaulusta *[[Santa Baby]]*, jonka hän teki vuonna 1953 alun perin Eartha Kittille.

Springer teki uransa aikana lauluja muun muassa Frank Sinatralle, Dusty Springfieldille ja Elvis Presleylle. *Santa Baby* pysyi suurimpana hittinä. Siitä ovat tulkintoja tehneet myöhemmin muiden muassa Kylie Minogue, Taylor Swift, Robbie Williams ja Madonna. Springerin tytär Tamar Springer pääsi myöhemmin Tamir Music -kustantamon johtajaksi ja tuotti vuonna 1999 isänsä konserttimusikaalin *The Bells of Notre Dame*.

## Lähteet
Riipputorni

**Riipputorni** eli **satulatorni** on varsinkin myöhäiskeskiajalla ja renessanssin aikana rakennuksiin tehty seinäpinnasta ulkoneva, pieni tornimainen rakennelma, jossa on ikkunoita ja erillinen vesikatto. Riipputornille on tunnusomaista, ettei se ulotu maahan saakka, vaikka se saattaa olla usean kerroksen korkuinen. Se voi sijaita talon pääjulkisivussa, rakennuksen kulmassa ja linnoissa joskus muurin harjalla. Riipputorni voi olla tuettu seinään konsoleilla tai joskus myös maahan pilasterin välityksellä. Riipputorneja alettiin tehdä rakennuksiin jälleen 1800-luvun lopulla.

## Lähteet
Svelgenin kappeli

**Svelgenin kappeli** () on Bremangerin kunnassa Vestlandin läänissä Norjassa sijaitseva betoninen pitkäkirkko vuodelta 1960.
## Lähteet

## Aiheesta muualla
Norsk Tjenestemannslag

**Norsk Tjenestemannslag** (lyh. **NTL**) on norjalainen ammattiliitto, joka kuuluu keskusjärjestö LO:hon. Se on perustettu vuonna 1947 ja sillä oli noin 56&nbsp;000 jäsentä vuonna 2023. Useimmat heistä ovat valtion työntekijöitä.
## Lähteet

## Aiheesta muualla
Aksel Møller

**Aksel Møller** (1. tammikuuta 1906 Asminderød – 20. maaliskuuta 1958 Frederiksberg) oli tanskalainen konservatiivisen kansanpuolueen poliitikko, joka oli kansankäräjien jäsen vuosina 1939–1958 ja Tanskan sisä- ja asuntoministeri 1950–1953. Hän toimi myös kahteen otteeseen Frederiksbergin pormestarina.

Møllerin veli Poul Møller oli niin ikään konservatiivisen kansanpuolueen poliitikko.
## Lähteet

## Aiheesta muualla
* ''Aksel Møller'' Tanskan kansankäräjien verkkosivuilla
Thage G. Peterson

**Thage Gerhard Peterson** (s. 24. syyskuuta 1933) on ruotsalainen sosiaalidemokraattinen poliitikko, joka on urallaan istunut valtiopäivillä vuosina 1971–1998, toiminut niiden puhemiehenä 1988–1991 ja ollut muun muassa Ruotsin elinkeinoministeri 1982–1988 sekä puolustusministeri 1994–1997. 
## Teoksia
* *Resan mot Mars* (1999)
* *Resan till Berg – Ska hela Sverige leva?* (2000)
* *Olof Palme som jag minns honom* (2002)
## Lähteet

## Aiheesta muualla
* ''Thage G. Peterson'' Ruotsin valtiopäivien verkkosivuilla
Jelena Grigorjeva

**Jelena Grigorjeva** (; 1979 – 21. heinäkuuta 2019 Pietari) oli venäläinen seksuaali- ja sukupuolivähemmistöjen oikeuksia ajanut kansalaisaktivisti.

Grigorjeva oli yksi näkyvimmistä Venäjällä pysyneistä Pietarin oppositioaktivisteista. Seksuaali- ja sukupuolivähemmistöjen oikeuksien puolustamisen lisäksi hän muun muassa vastusti Krimin miehittämistä ja vankien huonoa kohtelua. Grigorjeva pidätettiin seksuaali- ja sukupuolivähemmistöjen syrjintää vastustaneessa mielenosoituksessa 17. huhtikuuta 2019.

Grigorjeva kuoli henkirikoksen uhrina; ruumis löydettiin läheltä hänen asuntoaan. Häntä oli puukotettu kasvoihin ja vartaloon vähintään kahdeksan kertaa. Lisäksi kaulassa oli kuristusjälkiä. Poliisi kiisti nopeasti epäilyt viharikoksesta. 26. heinäkuuta 2019 poliisi esitti Grigorjevan joutuneen tapetuksi riideltyään humalassa tutun kanssa. Kaksi epäiltyä pidätettiin pian, mutta molemmat vapautettiin. 31. heinäkuuta poliisilla oli kolmas epäilty: 28-vuotias mies, jonka viranomaiset kertoivat kaksi päivää myöhemmin tunnustaneen. Venäjän tutkintakomitea julkaisi 2. elokuuta 2019 surmapaikalta otetuksi väitetyn videon, jossa epäilty sanoi Grigorjevan loukanneen häntä ja hänen tappaneen tämän menetettyään hermonsa humalassa.

Grigorjevan tiedot oli julkaistu joitain päiviä ennen murhaa sivustolla, jossa tarjottiin palkkioita homo- ja biseksuaalien sekä transsukupuolisten ”metsästäjille”. Grigorjeva oli arvellut joutuvansa tapetuksi. Toisen aktivistin mukaan hän oli aiemminkin ollut väkivallan uhrina ja saanut usein tappouhkauksia. Poliisi vahvisti toistuvat uhkaukset, mutta väitti, etteivät ne vaikuttaneet henkeä uhanneilta ja olivat tulleet Grigorjevan tuntemilta ihmisiltä.

## Lähteet
Kalevi Laalo

**Kalevi Laalo** (19. maaliskuuta 1943 Kirvu – 4. elokuuta 2024 Lahti) oli suomalainen kuvittaja ja pilapiirtäjä, joka käytti taiteilijanimeä Kerberos. Hänen pilapiirroksiaan julkaistiin 30 vuoden ajan *[[Etelä-Suomen Sanomat|Etelä-Suomen Sanomissa]]* ja *[[Satakunnan Kansa]]ssa*. Laalo julkaisi myös yritys- ja yhdistyshistoriikkeja.

Kirvun Ojajärvessä syntynyt Laalo joutui evakkoon jatkosodan jälkeen ja varttui Laviassa. Myöhemmin hän asui pitkään Nastolassa. Laalon ensimmäiset pilapiirrokset julkaistiin sosialidemokraattisessa *[[Kansan Lehti|Kansan Lehdessä]]*, jossa hän aloitti kesätoimittajana vuonna 1963. Myöhemmin Laalo työskenteli muun muassa Suomen Kuorma-autoliiton ja Askon tiedotuspäällikkönä, kunnes siirtyi päätoimiseksi pilapiirtäjäksi vuonna 1992. *Etelä-Suomen Sanomien* ja *Satakunnan Kansan* ohella Laalon piirroksia ilmeistyi viiden vuoden ajan myös kokoomuksen puoluelehdessä *[[Nykypäivä]]ssä*. 

## Teoksia
*
*
*
*
*
*
*
*
*
*
*
*

## Lähteet
Stellan Bengtsson

**Stellan Bengtsson** (s. 26. heinäkuuta 1952 Slöinge) on ruotsalainen pöytätennispelaaja. Hän voitti vuonna 1971 ensimmäisenä ruotsalaisena lajissaan maailmanmestaruuden kaksinpelissä. Nelinpelissä hänestä tuli maailmanmestari vuonna 1973 yhdessä Kjell Johanssonin kanssa. Hän on lisäksi voittanut kaksinpelissä Euroopan mestaruuden 1972, MM-pronssia 1981, EM-pronssia 1970 ja 1980 sekä Ruotsin mestaruuden seitsemän kertaa. Kaksinpelissä hänellä on lisäksi useita mitaleja.

Lopetettuaan kilpauransa 1980-luvulla hän ryhtyi valmentajaksi ja asuu nykyisin Yhdysvalloissa.
## Lähteet

## Aiheesta muualla
Karoliinanruusu

**Karoliinanruusu** (*Rosa carolina*) on ruusujen sukuun kuuluva kasvilaji. Se esiintyy pensaana, joka kukkii touko–heinäkuussa.

## Levinneisyys ja elinympäristö
Karoliinanruusua tavataan Pohjois-Amerikan itäpuolella luonnonvaraisena, minkä lisäksi sitä on istutettu Eurooppaan. Yhdysvalloissa karoliinanruusua esiintyy läänteenpäin aina Texasiin asti ja pohjoiseen Nebraskaan, Minnesotaan ja Iowaan asti. Sitkä kasvaa antromeerialueilla, niityillä, pelloilla sekä metsissä.

## Ulkonäkö

Karoliinanruusupensas kasvaa korkeudeltaan ja leveydeltään korkeintaan 1,5-metriseksi. Sen kukat ovat väriltään joko vaalanpunaisia tai valkoisia, ja kooltaan 2,5–7,5 senttimetriä. Sen lehdet ovat väriltään kullankeltaisia, muodoltaan puikeita ja lehdykät ovat kooltaan noin 5 senttimetriä pitkiä ja 2,5 senttimetriä leveitä.

## Lähteet
Pšav-Khevsuretin kansallispuisto

**Pšavi-Khevsuretin kansallispuisto** () on luonnonsuojelualue Georgiassa Mtskheta-Mtianetin alueella. 

Puisto on perustettu vuonna 2014. WWF oli osallisena sen perustamisessa. Se muodostaa yhdessä Tušetin ja Kazbegin kansallispuistojen kanssa kokonaisuuden, joka on tärkeä erityisesti eläinlajien suojelulle. Puistossa elävät ainakin besoaarivuohi, itäkaukasianvuohi ja isokauris, mahdollisesti myös leopardi, karhu, ilves ja susi.

## Lähteet
Laurie Bristow

Sir **Laurence Stanley ”Laurie” Bristow** KCMG (s. 23. marraskuuta 1963) on brittiläinen diplomaatti.

Bristow on lähtöisin Colchesteristä. Hän opiskeli Cambridgen yliopiston Trinity Collegessa englannin kieltä. Hän väitteli filosofian tohtoriksi Ezra Poundia ja fasismia koskeneella väitöskirjalla. Bristow aloitti diplomaattiuransa vuonna 1990. Hän oli suurlähettiläs Azerbaidžanissa vuosina 2004–2007, Venäjällä vuosina 2016–2020 ja Afganistanissa kesäkuusta marraskuuhun 2021. Bristow oli myös varasuurlähettiläs Venäjällä vuosina 2007–2010. Lokakuussa 2022 hänestä tuli Hughes Hallin puheenjohtaja.

Bristow on usein kirjoittanut ja ollut puhujana Venäjää koskevista aiheista sekä laajasti kansallisen ja kansainvälisen turvallisuuden kysymyksistä. Hänet lyötiin ritarikomentajaksi vuonna 2019. Hän on naimisissa ja hänellä on kaksi poikaa.

## Lähteet
Uuden-Seelannin ralli 1995

**Uuden-Seelannin ralli 1995** (viralliselta nimeltään *26. Smokefree Rally New Zealand*) oli rallin maailmanmestaruussarjan kilpailu kaudella 1995. Kilpailu järjestettiin 27.&ndash;30. heinäkuuta 1995. Kilpailu oli kauden viides ja erikoiskokeiden yhteispituus oli  (suunniteltu pituus oli ).

Carlos Sainz joutui jättämään kilpailun väliin loukkaannuttuaan maastopyöräonnettomuudessa.

## Tulokset

## Lähteet

## Aiheesta muualla
* Rally-Maps.com erikoiskokeet kartalla
Kansainvälinen Punainen Apu

**Kansainvälinen Punainen Apu** (myös **Kansainvälinen puna-apu**, yleisesti käytetty lyhenne **MOPR**, *Kansainvälinen vallankumouksellisten avustusjärjestö*, , Meždunarodnaja organizatsija pomoštši bortsam revoljutsii) oli vuosina 1922–1937 toiminut avustusjärjestö, joka keskittyi vasemmistolaisten poliittisten vankien avustus- ja tukitoimintaan. Järjestöstä käytetään usein sen neuvostoliittolaisen osaston lyhennettä MOPR.

## Historia
Päätös järjestön perustamisesta tehtiin Kominternin neljännessä kongressissa vuonna 1922, jossa aloitteen tekivät hallituksensa vainoamat puolalaiset kommunistit. MOPR:lla oli parhaimmillaan 73 jäsenjärjestöä eri puolilla maailmaa ja Neuvostoliiton ulkopuolella noin 1,2 miljoonaa jäsentä. MOPR masinoi maailmanlaajuisia kampanjoita muun muassa Saccon ja Vanzettin tapauksen, Scottsboro Boysin, Marinus van der Lubben, Ernst Thälmannin, Antonio Gramscin ja Toivo Antikaisen tueksi. Järjestön toiminta lakkasi 1930-luvun lopussa.

Suomeen perustettiin vuonna 1925 MOPR:n tuella valtiollisten vankien huoltoyhdistyksiä, joiden lakkauttamisen jälkeen vuosina 1930-1935 järjestön suomalaisena osastona toimi Suomen Punainen Apu.

## Puheenjohtajat
*Julian Marchlewski (1922–1925)
*Clara Zetkin (1925–1927)
*Jelena Stasova (1927–1937)

## Lähteet

## Aiheesta muualla
Skitsofasismi

**Skitsofasismi** on historioitsija Timothy Snyderin käyttöön ottama käsite. Se viittaa fasismiin, jonka kannattaja kutsuu vihollisiaan fasisteiksi. Snyder on käyttänyt tästä esimerkkinä Vladimir Putinin hallitseman Venäjän virallista retoriikkaa.

Timothy Snyderin mukaan skitsofasistinen retoriikka noudattelee kansallissosialismin aikaista suositusta kertoa niin suuri ja törkeä valhe, että sen vastustaminen on useimmille psyykkisesti liikaa. Tutkija Mikhail Epstein kuvaili Ukrainan sodan taustalla olevaa ideologiaa skitsofasismiksi, joka sulattaa yhteen keskenään ristiriitaisia aineksia, kuten vanhanaikaisia myyttejä, sovinismia, ksenofobiaa, korruptiota ja kyynisyyttä. Epstein pitää skitsofasismi-termin perusmerkityksenä fasismia fasismin vastaisen taistelun kaapuun kätkeytyneenä. Hän on käyttänyt termiä käsitellessään laajemmin syvää ambivalenssia, joka hänen mukaansa on Venäjälle perinteistä ja ilmenee muun muassa kyselytuloksissa, jotka osoittavat samanaikaista halua ystävyyteen Ukrainan kanssa ja tukea hyökkäyssodalle Ukrainaa vastaan.

Snyder käsittelee aihetta kirjassaan *The Road to Unfreedom* (suom. *Tie epävapauteen*, Siltala 2019), jonka Salla Nazarenko arvioi myönteisesti artikkelissaan *Ulkopolitiikka*-verkkojulkaisussa. Hänen mukaansa teos "tarjoaa läpileikkauksen maailman tilasta" ja katsoo Snyderin termin "skitsofasismi" kuvaavan erinomaisesti Venäjällä vallitsevaa käsitteiden sekaannusta, jossa fasistisia näkemyksiä edustavat tahot nimittelevät vastustajiaan fasisteiksi.

## Kritiikki
Jade McGlynn kritisoi skitsofasismin käsitettä siitä, että se lukittautuu toiseen maailmansotaan keskittyvään maailmankuvaan, joka McGlynnin mukaan on vahvasti Venäjän toiminnan taustalla. McGlynnin mukaan toisen maailmansodan terminologian mukailu saattaa vahvistaa käsitystä Venäjän oikeudesta sanella ehtoja muille. Hänen mukaansa vuoden 1945 antifasismi on Venäjällä valtavirtaa olevassa maailmankuvassa sulautunut yhteen imperialismiin kuuluvien aluevaatimusten kanssa.

## Lähteet
Uuden-Seelannin ralli 1997

**Uuden-Seelannin ralli 1997** (viralliselta nimeltään *28. Smokefree Rally New Zealand*) oli rallin maailmanmestaruussarjan kilpailu kaudella 1997. Kilpailu järjestettiin 1.&ndash;5. elokuuta 1997. Kilpailu oli kauden yhdeksäs ja erikoiskokeiden yhteispituus oli .

## Tulokset

## Lähteet

## Aiheesta muualla
* Rally-Maps.com erikoiskokeet kartalla
Mikhail Epstein

**Mikhail Epstein** (; s. 1950 Moskova) on neuvostoliittolaissyntyinen, vuonna 1990 Yhdysvaltoihin muuttanut kirjallisuustieteilijä ja kulttuurintutkija. Hänet tunnetaan parhaiten venäläisen postmodernismin teoreetikkona.

Epstein valmistui Moskovan valtionyliopiston filologian laitokselta vuonna 1972. Hän kohtasi antisemitististä häirintää, uhkailua ja pelottelua Pamjat-liikkeen edustajien taholta, mikä vaikutti muuttamiseen Yhdysvaltoihin. Epstein aloitti vuonna 1991 opettamisen Emory Universityssa. Hän sai National Council for Eurasian and East European Researchin (NCEEER) stipendin myöhäisneuvostoliittolaisen ajan venäläisen ajattelun historian tutkimusta varten vuosille 1992–1994. Epstein on toiminut Emory Universityssa kulttuuriteorian ja venäläisen kirjallisuuden Samuel Candler Dobbs -professorina. Vuosina 2012–2015 hän oli professori ja ensimmäinen johtaja Durhamin yliopiston Centre for Humanities Innovationissa.

Epstein sai vuonna 1991 Pietarissa Andrei Belyi -palkinnon. Vuonna 1995 hän sai Lontoon Institute for Social Inventionsin myöntämän The Social Innovations Awardin kehittämänsä InteLnetin eli Intellectual Networkin ansiosta. Se on luovien ajattelijoiden sähköinen yhteisö, jonka alaisuudessa ovat toimineet muun muassa uusien ideoiden pankki ja intertekstuaalisten kokonaisuuksien kehittämiselle omistettu osio. Epstein on julkaissut kymmeniä kirjoja, joista osa on alun perin julkaistu venäjän kielellä. Hänen teoksiaan on käännetty 26:lle kielelle. Epstein oli vuonna 2017 mukana perustamassa hanketta Filosofia: An Encyclopedia of Russian Thought*.

== Teoksia ==
* *After the Future: The Paradoxes of Postmodernism and Contemporary Russian Culture* (1995)
* *Transcultural Experiments: Russian and American Models of Creative Communication* (Ellen Berryn kanssa, 1999)
* *Mapping Blank Spaces: On the Future of the Humanities* (alun perin venäjäksi, 2004)
* *The Transformative Humanities: A Manifesto* (2012)
* *Religion after Atheism: New Possibilities for Theology* (alun perin venäjäksi, 2013)
* *From Knowledge to Creativity: How the Humanities Can Change the World* (alun perin venäjäksi, 2016)
* *Poetry and Superpoetry: On the Variety of Creative Worlds* (alun perin venäjäksi, 2016)
* *Russian Postmodernism: New Perspectives on Post-Soviet Culture* (A. Genisin ja S. Vladiv-Gloverin kanssa, 2016)
* *The Irony of the Ideal: Paradoxes of Russian Literature* (2017)
* *A Philosophy of the Possible: Modalities in Thought and Culture* (2019)
* *The Phoenix of Philosophy: Russian Thought of the Late Soviet Period, 1953-1991* (2019)
* *Ideas Against Ideocracy: Non-Marxist Thought of the Late Soviet Period (1953–1991)* (2022)
* *Primary Concepts: Keys to the Cultural Code'' (alun perin venäjäksi, 2022)

## Lähteet
Uuden-Seelannin ralli 1998

**Uuden-Seelannin ralli 1998** (viralliselta nimeltään *29. Rally New Zealand *) oli rallin maailmanmestaruussarjan kilpailu kaudella 1998. Kilpailu järjestettiin 24.&ndash;27. heinäkuuta 1998. Kilpailu oli kauden yhdeksäs ja erikoiskokeiden yhteispituus oli  (suunniteltu pituus oli ).

## Tulokset

## Lähteet

## Aiheesta muualla
* Rally-Maps.com erikoiskokeet kartalla
Rusitš-ryhmä

**Rusitš-ryhmä** () on venäläinen uusnatsistinen puolisotilaallinen ryhmä, joka on taistellut Ukrainan sodassa Venäjän asevoimien rinnalla. Se on liitetty myös Venäjän sotatoimiin Lähi-idässä ja Afrikassa.

Rusitš-ryhmän perustivat kesällä 2014 Aleksei Miltšakov ja Jan Petrovski. Ryhmä ja sen johtajat asetettiin pakotteiden kohteiksi Yhdysvalloissa, Euroopan unionissa, Australiassa, Kanadassa ja Sveitsissä. Rusitš-ryhmä tuli tunnetuksi brutaaliudesta sekä natsisymboliikan käytöstä. Sen osuutta sotarikoksiin on tutkittu kansainvälisesti. Lokakuussa 2022 Rusitš-ryhmä vaati Telegramissa sotavankien kiduttamista ja tappamista. Joukkojen edustajien mukaan Venäjän viranomaiset yrittivät myöhemmin painostaa heitä poistamaan julkaisun, mutta he uhmasivat käskyä. Rusitš-ryhmällä on väitetty olleen yhteyksiä Wagner-ryhmään.

Rusitš-ryhmä on yhdistetty satanistiryhmä Order of Nine Anglesiin (ONA). *Contando Estrelas* -sanomalehden mukaan ONA on yhdistetty rituaalimurhiin Venäjän Karjalassa, johon Rusitš-joukkoja on sijoitettu.

## Lähteet
Atlantis Studios

**Atlantis Studios** on Tukholmassa, Karlbergsvägen-kadun varrella sijaitseva äänitysstudio. Sen alkuperäinen nimi oli **Metronome Studios**, ja muun muassa Abba levytti siellä uransa alussa. Studion paikalla oli alun perin huhtikuussa 1941 avattu elokuvateatteri. Sen toiminta päättyi vuonna 1959, minkä jälkeen tilat osti levy-yhtiö Metronome, joka rakennutti sinne musiikkistudion. 

## Lähteet

## Aiheesta muualla
* Atlantis Studios, Stockholm (Soundonsound.com) 
* 6 Echo Chambers That Shaped the Sound of Pop Music (Reverb.com)
Asuka

**Asuka** voi tarkoittaa seuraavia:

* Asuka, kaupunki Japanissa, pääkaupunkina 600-luvulla
* Asuka-kausi, ajanjakso Japanin historiassa vuosina 538–710
* Asuka, Japanin miehittämätön tutkimusasema Etelämanterella
* Asuka, oik. *Kanako Urai* (s. 1981), japanilainen showpainija
** Asuka Cambridge (s. 1993), japanilainen pikajuoksija
** Asuka Fukuda (s. 1984), japanilainen laulaja, Morning Musume -yhtyeen jäsen
** Asuka Hinoi (s. 1991), japanilainen laulaja, Hinoi Team -yhtyeen perustaja
** Asuka Ōta, japanilainen videopelisäveltäjä
* kuvitteellisia henkilöitä:
** Asuka Kazama, Tekken-pelisarjan hahmo.
** Asuka Langley-Sōryū, yksi Neon Genesis Evangelion-animesarjan päähenkilöistä.
Civilization VII

**Sid Meier's Civilization VII** (yleisesti *Civilization VII* tai *Civilization 7*) on Firaxis Gamesin kehittämä vuoropohjainen strategiapeli. Peli julkaistiin 11. helmikuuta .

Peli kuuluu *[[Civilization (pelisarja)|Civilization]]*-pelisarjaan.
Aiemmista sarjan julkaisuista poiketen peli julkaistiin myös konsoleille samaan aikaan tietokonejulkaisun kanssa.

Pelin ensimmäinen traileri esitettiin 21. elokuuta 2024 Gamescomin avajaisten yhteydessä.

## Vastaanotto
Peli sai IGN:n arvostelussa arvosanaksi 7/10. Arvostelussa moitittiin yksinkertaistamisen ja virtaviivaistamisen menneen liian pitkälle. Peliä kutsuttiin turhauttavan rajoittuneeksi annetussa tiedossa. Sodankäyntiä ja diplomatiaa on sen sijaan parannettu. *[[The Guardian]]in* arvostelussa peli sai viisi tähteä viidestä. Arvostelussa pelin sanottiin olevan ajanhetkeen sopiva ja keskittyvän enemmän inhimilliseen draamaan ja saavutuksiin kuin kasvottomiin yksiköihin.

## Soundtrack
Lähde: 

# Live Gloriously
# Carved in Stone
# From Dust to Dust
# Nation Against Nation
# Strum the Lyres
# Strike the Drums
# The Kingdom of Aksum
# Ancient Egypt
# Ancient Greece
# The Han Dynasty
# The Khmer Empire
# The Maurya Empire
# The Maya
# The Mississippians
# Persia
# The Roman Empire
# Chor der seligen Geister
# Chor der seligen Soldaten
# Was wird es doch des Wunders noch
# Der Sitt auf Erden
# The Abbasids
# The Chola Dynasty
# Ancient Hawai'i
# The Inca Empire
# The Majapahit
# The Ming Dynasty
# The Mongol Empire
# The Normans
# The Shawnee
# The Songhai Empire
# The Kingdom of Spain
# Hope Rising
# Stand Firm
# Si Vis Pacem
# Para Bellum
# Buganda
# Colonial America
# The French Empire
# Meiji Japan
# Mexico
# The Mughal Empire
# Prussia
# The Qing Dynasty
# The Russian Empire
# Siam

## Lähteet
Nokia 3210 (2024)

**Nokia 3210 (2024)** on HMD Globalin toukokuussa 2024 julkistama matkapuhelin. Puhelimessa on 2,4 tuuman näyttö, Series 30+ -käyttöjärjestelmä, FM-radio ja microSD-muistikorttipaikka. Tallennustilaa on 128 megatavua ja keskusmuistia 64 megatavua. Kameran tarkkuus on kaksi megapikseliä, ja akun kapasiteetti on 1&nbsp;450 milliampeerituntia.

## Lähteet

## Aiheesta muualla
*Nokia 3210 (2024) HMD Globalin sivuilla
Kolmastoista huhtikuuta

**Kolmastoista huhtikuuta** on Vesa-Matti Loirin 1. marraskuuta 2024 julkaistu livealbumi. Albumi nauhoitettiin keväällä 2018 G Livelabissa Helsingissä.

## Kappaleet
### CD1
# 
# 
# 
# 
# 
# 
# 
# 
# 
### CD2
# 
# 
# 
# 
# 
# 
# 
# 
# 

## Kokoonpano
* Vesa-Matti Loiri - laulu, huuliharppu
* Peter Lerche - kitara, sovitukset

## Lähteet
Krunefossen

**Krunefossen** on vesiputous Norjassa, Strynin kunnassa. Se on Kruneelvan varrella, Sogn og Fjordanessa, Kjendalenin päässä Lovatnetin seudulla. Sen kokonaiskorkeus on noin 485 metriä. Putouksen välillä on useita sarjoja ja loppuosassa se jakautuu kahtia. Putouksesta on parhaiten nähtävissä alaosa, joka on korkeudeltaan  noin 160 metriä. Lähistöllä sijaitsevia muita vesiputouksia ovat Høysteinfossen, Ramnefjellsfossen, Huldrefossen, Tinjefjellfossen ja Kapefossen. Krunefossen saa alkunsa Jostefodin jäätiköltä. 2016–2019 jäätikön eteläosa siirtyi ja tämän myötä vesi alkoi virrata kahtena virtana.

## Lähteet
Eva (kappale)

**Eva** on suomalaisyhtye Nightwishin kappale ja single albumilta *[[Dark Passion Play]]*. Single julkaistiin 25. toukokuuta 2007, ja sen pystyi lataamaan ainoastaan internetistä. "Eva" on Nightwishin ensimmäinen kappale, jossa lauloi Anette Olzon. "Evan" kansikuva julkaistiin 16. toukokuuta, ja lyhyt näyte kappaleesta 23. toukokuuta. Nightwish ilmoitti lähettävänsä kaikki singlen tuotot hyväntekeväisyyteen.

Single nousi Suomessa latauslistan ensimmäiselle sijalle, ja singlelistan 14. sijalle.

## Kappaleet

## Kokoonpano

* Anette Olzon – laulu
* Tuomas Holopainen – koskettimet
* Emppu Vuorinen – kitara
* Marko Hietala – basso
* Jukka Nevalainen – rummut

## Lähteet
Harjaravut

**Harjaravut** (Atyidae) on katkarapuihin kuuluva äyriäisheimo. Heimon lajeja elää kaikilla mantereilla makeissa vesissä. Useita niistä pidetään myös akvaarioissa.

## Lajit ja anatomia
Harjaravut on hyvin runsaslajinen heimo. Siihen kuuluu 39–42 sukua ja vähintään 469 lajia. Esimerkiksi *[[Caridina]]*-suvussa on ainakin 290 lajia. Heimon lajit kasvavat useimmiten 2–6 cm pitkiksi, mutta esimerkiksi *[[Atya]]*-suvun lajit voivat olla yli 10 cm pitkiä. Tunnusomainen piirre heimon ravuille on ensimmäisten raajojen hyvin pitkät sukaset, jotka ovat kimppuina. Ruumiinmuodoltaan harjaravut ovat kyljistään litteitä. Harjarapujen selkäkilvessä saattaa olla harjanteita, ja kaikilla lajeilla ei ole otsapiikkiä. Uimajalkojen päässä on myös sukaskimppu.

## Levinneisyys ja elintavat
Harjarapujen levinneisyysalue on erittäin laaja. Niitä tavataan Etelä- ja Kaakkois-Euroopassa, Aasiassa, Australiassa, Afrikassa sekä Keski- ja Etelä-Amerikassa. Ne elävät lauhkeissa tai lämpimissä järvissä, lammissa, hitaasti virtaavissa joissa ja maanalaisissa lähteissä. Osa lajeista vaatii murtovettä kehittyäkseen toukista täysikasvuisiksi. Harjarapujen ravintoa ovat levät, bakteerit ja kuollut orgaaninen aines.

## Lähteet